Daniel Craig

Daniel Wroughton Craig (s. 2. maaliskuuta 1968 Chester, Englanti) on brittiläinen näyttelijä. Hän näytteli James Bondia vuosien 2006–2021 Bond-elokuvissa. Hän on esiintynyt myös muun muassa elokuvissa München (2005), The Girl with the Dragon Tattoo (2011) sekä Veitset esiin – kaikki ovat epäiltyjä (2019).

Craig on parhaiten palkattu Bond-näyttelijä. Craig nimitettiin vuonna 2021 James Bond-roolihahmonsa mukaiseksi Ison-Britannian merivoimien kunniakomentajaksi.

 Uran alkuvuodet 
Craig aloitti vuonna 1984 kansallisessa nuorisoteatterissa, jossa hänen ensimmäinen esiintymisensä oli Shakespeare-näytelmässä Troilus ja Cressida. Sen jälkeen hän kiersi teatteriseurueen mukana Espanjassa ja Venäjällä. Vuonna 1988 Craig pääsi Guildhall School of Music and Drama -oppilaitokseen ja valmistui sieltä kolme vuotta myöhemmin.

Craigin ensimmäinen elokuvarooli oli sivuosa elokuvassa Yksin kaikkia vastaan (1992). Sitä seurasi uusia sivuosarooleja televisiosarjoissa ja -elokuvissa sekä näytelmissä, kuten Angels in America (1993). Kuuluisuutta Englannissa Craig alkoi saavuttaa esiinnyttyään vuonna 1996 sarjassa Our Friends in the North sekä elokuvissa Moll Flanders ja Unelmien siivet. 2000-luvulla Craig alkoi saada myös merkittäviä Hollywood-elokuvarooleja.

 Bondina 
Craig valittiin vuonna 2005 Pierce Brosnanin seuraajaksi James Bondin rooliin. Bond-elokuva Casino Royale tuli ensi-iltaan marraskuussa 2006. Craig on Roger Mooren jälkeen toinen englantilainen näyttelijä, joka esittää James Bondia. Craigin toinen Bond-elokuva, 007 Quantum of Solace, sai ensi-iltansa marraskuussa 2008 ja kolmas, 007 Skyfall, lokakuussa 2012. Marraskuussa 2015 ensi-iltansa sai Craigin neljäs Bond-elokuva 007 Spectre. Viimeistä kertaa Craig esitti Bondia lokakuussa 2021 ensi-iltansa saaneessa elokuvassa 007 No Time to Die.

Kuten Bondia aiemmin vuosina 1986–1994 näytellyt Timothy Dalton, Craig toi Bondin rooliin vakavuutta ja syvyyttä. Huumori jäi vähemmälle toiminnan lisääntyessä ja Bondin esiintyessä haavoittuvampana. Craigia ja Daltonia yhdistää lisäksi lordi Asrielin rooli: kumpikin on esittänyt Philip Pullmanin Universumien tomu -trilogian hahmoa, Craig vuoden 2007 elokuvaproduktiossa Kultainen kompassi ja Dalton Royal National Theatren näytelmäsovituksessa vuonna 2003.

Casino Royale on tähän asti parhaiten menestynyt Bond-elokuva. Elokuvan ensi-iltaa edeltäneiden kritiikkivyöryjen laannuttua ne ovat muuttuneet kehuiksi. Osa kansainvälisestä lehdistöstä pitää Craigia jopa parhaana Bondina. Craigin toinenkin Bond-elokuva 007 Quantum of Solace menestyi ja paikoin jopa rikkoi Casino Royalen saavuttamia ennätyksiä. 007 Skyfall tuotti lipputuloillaan yli miljardi dollaria ja on yksi eniten tuottaneista elokuvista.

Craigin väitettiin tehneen sopimuksen seuraavasta neljästä Bondista lokakuussa 2007. Craig kuitenkin ilmoitti pian, ettei väite pidä paikkaansa ja että hänellä on sopimus vain seuraavasta Bondista. Hän kertoi aiemmin, ettei aio näytellä viidessä James Bond -elokuvassa, mutta on sittemmin muuttanut lausuntojaan ja kertonut haluavansa esittää kuuluisaa agenttia mahdollisimman pitkään. 007 Skyfall -elokuvan jälkeen todettiin, että Craigilla oli sopimus esittää Bondia vielä kahdesti. Vuonna 2015 hän kuitenkin toivoi 007 Spectren jäävän hänen viimeiseksi Bond-elokuvakseen. Vuonna 2021 Craig kuitenkin palasi Bondin rooliin viimeistä kertaa elokuvassa 007 No Time to Die.

Craig esiintyi Bondina myös kesäolympialaisten 2012 avajaisissa.

 Yksityiselämä 
Craig oli naimisissa näyttelijä Fiona Loudonin kanssa ja parilla on yksi lapsi, vuonna 1992 syntynyt Ella. Kesäkuussa 2011 Craig avioitui näyttelijä Rachel Weiszin kanssa, ja he saivat tyttären elokuussa 2018.

Craig on näyttelijä Mark Strongin esikoispojan kummisetä.

 Filmografia 
pienoiskuva|Daniel Craig vuonna 2021.
Elokuvat Vuosi Suomenkielinen nimi Alkuperäinen nimi Rooli 1992  Yksin kaikkia vastaan  The Power of One  Sgt. Botha 1993 Sharpe’s Eagle  Lt. Berry 1995  Jenkki kuningas Arthurin hovissa  A Kid in King Arthur’s Court  Master Kane 1996  Unelmien siivet  Saint-Ex  Guillaumet Moll Flanders  James ”Jemmy” Seagrave  Petoksen suudelma  Kiss and Tell  Matt Kearney  1997 Obsession  John MacHale 1998  Elisabet  Elizabeth  John Ballard Rakkaus on paholainen  Love Is the Devil  George DyerLove and Rage  James Lynchehaun  1999 The Trench  Telford Winter2000  Unelma Afrikasta  I Dreamed of Africa  Declan Fielding Some Voices  Ray Hotel Splendide  Ronald Blanche2001  Kunnian miekka  Sword of Honour  Guy Crouchback Lara Croft: Tomb Raider  Alex West 2002  Matkalla Perditioniin  Road to Perdition  Connor Rooney Ten Minutes Older: The Cello  Cecil Copenhagen  Werner Heisenberg2003  Tyttären talossa  The Mother  Darren Sylvia  Ted Hughes 2004  Ikuinen rakkaus  Enduring Love   Joe  Layer Cake – diilerin käsikirja  Layer Cake  XXXX 2005  Sidottu  The Jacket  Rudy Mackenzie  Fateless – ikuisesti merkitty  Sorstalanság  yhdysvaltalainen sotilas Arkkienkeli  Archangel  Fluke KelsoMünchen  Steve 2006 Renaissance  Barthélémy Karas <small>(äänirooli) Kunniaton  Infamous  Perry Smith Casino Royale  James Bond 2007  Invasion – tunkeutujat  The Invasion  Ben Driscoll  Kultainen kompassi  The Golden Compass  Lordi Asriel 2008  Välähdyksiä menneisyydestä  Flashbacks of a Fool  Joe Scot  007 Quantum of Solace  Quantum of Solace  James Bond 2009  Uhma  Defiance  Tuvia Bielski 2011 Cowboys & Aliens  Jake LonerganDream House  Will Atenton  Tintin seikkailut: Yksisarvisen salaisuus  The Adventures of Tintin: Secret of the Unicorn  Herra Sakarin / Rakham Punainen (äänirooli)The Girl with the Dragon Tattoo  Mikael Blomkvist 2012  007 Skyfall  Skyfall  James Bond 2013 One Life  kertoja (äänirooli)2015  007 Spectre  Spectre  James BondStar Wars: The Force Awakens  iskusotilas FN-1824 (cameo)2017 Logan Lucky  Joe BangKings  Obie Harding2019  Veitset esiin – kaikki ovat epäiltyjä  Knives Out  etsivä Benoit Blanc2021  007 No Time to Die  No Time to Die  James Bond2022  Glass Onion: Veitset esiin -mysteeriGlass Onion: A Knives Out Mystery etsivä Benoit Blanc2024  Queer  Queer  William Lee2025  Wake Up Dead Man: Veitset esiin -mysteeriWake Up Dead Man: A Knives Out Mystery etsivä Benoit Blanc
Televisiosarjat Vuosi Suomenkielinen nimi Alkuperäinen nimi Rooli Jakso1992 Anglo Saxon Attitudes  Gilbert Stokesay   Covington Cross  vartija  ”Pilot”Boon  Jim Parham  ”MacGuffin’s Transputer”1993 Zorro  Hidalgo   Drop the Dead Donkey  Fixx  ”George and His Daughter” Nuori Indiana Jones seikkailee  Nuori Indiana Jones seikkailee  Schiller  ”Palestine, October 1917”Between the Lines  Joe Rance  ”New Order” Sydämen asialla  Heartbeat  Peter Begg  ”A Chilly Reception”Screen Two   Guth  ”Genghis Cohn”1996  Pohjoiset ystävämme  Our Friends in the North  George ”Geordie” Peacock    Kauhua kryptasta  Tales from the Crypt  Barry  ”Smoke Wrings”1997 The Ice House  Andy McLoughlin     Himon nälkä  The Hunger  Jerry Pritchard  ”Menage a Trois”2012, 2020 Saturday Night Live  Host  "Daniel Craig/Muse" & "Daniel Craig/The Weeknd"2014 Superheroes Unite for BBC Children in Need  kertoja (äänirooli) 2017 Comrade Detective  Father Anton Streza (äänirooli) 2 jaksoa

 Lähteet 

 Aiheesta muualla 


 Ylen Elävä arkisto – Daniel Craig – James Bond

Luokka:Englantilaiset näyttelijät
Luokka:Englantilaiset teatterinäyttelijät
Luokka:Vuonna 1968 syntyneet
Luokka:Elävät henkilöt
Luokka:Seulonnan keskeiset artikkelit